12. ΠΡΑΞΗ ΔΙΟΙΚΗΤΗ ΤΡΑΠΕΖΑΣ ΤΗΣ ΕΛΛΑΔΟΣ Αριθ. 1181 της 20 Νοεμ./17 Δεκ. 1987 (ΦΕΚ Α΄ 222) (Άρθρο. Ι του Νομ. 1266/82) Επιτόκια καταθέσεων ταμιευτηρίου και προθεσμίας. Αφού έλαβε υπόψη: α)Το άρθρ. Ι του Νομ. 1266/82 «όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις». β)Την απόφαση ΝΕ 275/2/21.6.80 και την ΠΔ/ΤΕ 332/13.2.84, όπως ισχύουν. γ)Τις ΠΔ/ΤΕ 955/27.2.87 και 1091/29.6.87. δ)Τις υφιστάμενες συνθήκες στις αγορές χρήματος και κεφαλαίου, αποφάσισε τα εξής: Τα επιτόκια και οι λοιποί όροι των καταθέσεων σε δραχμές, ταμιευτηρίου, ταμιευτηρίου υπό προειδοποίηση και προθεσμίας στις εμπορικές τράπεζες, στις κτηματικές τράπεζες, στην Αγροτική Τράπεζα της Ελλάδος, στο Ταχυδρομικό Ταμιευτήριο και στο Ταμείο Παρακαταθηκών και Δανείων καθορίζονται ως ακολούθως: 1.Καταθέσεις ταμιευτηρίου:Επιτόκιο 15% ετησίως, πλην των καταθέσεων στο Ταχυδρομικό Ταμιευτήριο για τις οποίες ισχύει επιτόκιο 15,5% ετησίως. 2.Ταμιευτηρίου υπό προειδοποίηση:Το επιτόκιο και ο χρόνος προειδοποίησης καθορίζονται από τα πιστωτικά ιδρύματα. 3.Καταθέσεις προθεσμίας, διάρκειας μεγαλύτερης των 3 μηνών: α)Το επιτόκιο, το ποσό, η διάρκεια και οι λοιποί όροι καθορίζονται από τα πιστωτικά ιδρύματα. β)Επιτρέπεται στα πιστωτικά ιδρύματα να εξοφλούν τις καταθέσεις αυτές πριν από τη λήξη τους με προϋποθέσεις και όρους που καθορίζουν τα ίδια. γ)Η διάκριση των καταθέσεων προθεσμίας σε «κοινές» και «ειδικές» που προβλέπεται στις παρ. Β και Γ της ΠΔ/ΤΕ 332/13.2.84, παύει να ισχύει. Επιτόκια Τραπεζών 12.Θ.βα.10-13 4.Καταθέσεις ταμιευτηρίου και ταμιευτηρίου υπό προειδοποίηση επιτρέπεται να πραγματοποιούν φυσικά πρόσωπα και νομικά πρόσωπα ιδιωτικού δικαίου μη κερδοσκοπικού χαρακτήρα. 5.Καταθέσεις προθεσμίας επιτρέπεται να πραγματοποιούν φυσικά πρόσωπα και νομικά πρόσωπα πλην των υπαγομένων στον Α.Ν. 1611/50, ανεξάρτητα αν χρηματοδοτούνται ή όχι από το πιστωτικό σύστημα. 6.Τα πιστωτικά ιδρύματα υποχρεούνται να ανακοινώνουν εγγράφως στην Τράπεζα της Ελλάδος (Διεύθυνση Νομισματικής Πολιτικής και Τραπεζικών Εργασιών) τα επιτόκια που εκάστοτε καθορίζουν για καταθέσεις προθεσμίας διάρκειας μεγαλύτερης των 3 μηνών και για καταθέσεις προθεσμίας έναντι εκδιδόμενων τίτλων (πιστοποιητικά καταθέσεων). 7.Διευκρινίζεται ότι προκειμένου για καταθέσεις προθεσμίας η παρούσα Πράξη αφορά τις νέες ή ανανεούμενες καταθέσεις. 8.Η ισχύς της Πράξης αυτής αρχίζει από 23.11.1987. 